**TERMENI DE REFERINȚĂ**

**pentru angajarea unui consultant care va elabora Strategia de comunicare și Planul de acțiuni pentru schimbarea comportamentelor, atitudinilor și cunoștințelor în domeniul antreprenoriatului social**

1. **Informație generală**

Proiectul ”Valorificarea potențialului OSC-urilor de a promova și dezvolta antreprenoriatul social în Moldova” este finanțat de Uniunea Europeană, co-finanțat de Suedia, în parteneriat cu Fundația Est-Europeană, Centrul Contact și Keystone Moldova. Proiectul contribuie la crearea unui ecosistem favorabil dezvoltării antreprenoriatului social în Republica Moldova. Activitățile proiectului vor contribui la: fortificarea capacităților organizațiilor societății civile în crearea și dezvoltarea întreprinderilor sociale; suport metodologic autorităților publice în monitorizarea și evaluarea întreprinderilor sociale; creșterea gradului de informare în rândul populației generale și a autorităților publice cu referire la antreprenoriat social; schimbarea comportamentelor populației generale și a autorităților publice în favoarea dezvoltării și promovării antreprenoriatului social.

Mai multe informații despre proiect sunt aici: <https://www.keystonemoldova.md/ro/projects/valorificarea-potentialului-osc-urilor-de-a-promova-si-dezvolta-antreprenoriatul-social-in-moldova/>

Una dintre activitățile proiectului presupune realizarea unei strategii de comunicare și a unui plan de acțiuni în baza rezultatelor studiului sociologic național „Cunoștințe, atitudini și practici în domeniul antreprenoriatului social din Republica Moldova”.

În acest context, va fi angajat un consultant – persoană fizică sau juridică – pentru a elabora strategia de comunicare și planul de acțiuni.

1. **Obiectiv**

În baza Studiului sociologic, va fi elaborată o Strategie de comunicare și dezvoltat un plan de acțiuni ulterior, care vor avea ca scop schimbarea comportamentelor, atitudinilor și cunoștințelor în domeniul antreprenoriatului social.

În baza Strategiei de comunicare vor fi implementate campanii regionale și naționale de comunicare, deci Strategia va include:

1. Planificarea a 5 campanii regionale de sensibilizare a opiniei publice; obiectivele campaniilor, mesajele pentru fiecare grup țintă specific, instrumentele pentru promovarea mesajelor, canalele pentru distribuirea informație, elaborarea costurilor pentru activități.

2. Planul de acțiuni pentru o campanie media națională; obiectivele, mesajele pentru fiecare grup țintă specific, instrumentele pentru promovarea mesajelor, canalele pentru distribuirea informație, elaborarea costurilor pentru activități.

1. **Responsabilitățile consultantului:**
2. Analiza Studiului sociologic, în baza căruia va elabora Strategia de comunicare;
3. Elaborarea unei analize privind identificarea celor mai importante grupuri țintă pentru promovarea antreprenoriatului social;
4. Elaborarea Strategiei de comunicare orientată pe grupuri țintă specifice, care să servească drept bază pentru campanii de comunicare regionale și naționale.
5. Elaborarea planurilor de acțiuni pentru 5 campanii regionale de sensibilizarea a opiniei publice (Nord, Sud, Centru, regiunea transnistreană și UTAG), în baza analizei Studiului sociologic. Planurile de acțiuni vor include elaborarea obiectivele campaniilor, mesajele pentru fiecare grup țintă specific, instrumentele pentru promovarea mesajelor, materialele informaționale care urmează a fi elaborate, specificarea indicatorilor pentru a măsura impactul activităților, canalele pentru distribuirea informației, elaborarea costurilor pentru activități;
6. Elaborarea planului de acțiuni pentru o campanie națională de promovare a antreprnoriatului social. Planul de acțiuni va include elaborarea obiectivele campaniei, mesajele pentru fiecare grup țintă specific, instrumentele pentru promovarea mesajelor, materialele informaționale care urmează a fi elaborate, specificarea indicatorilor pentru a măsura impactul activităților, canalele pentru distribuirea informației, elaborarea costurilor pentru activități. Materialele care urmează a fi elaborate vor include dar nu se vor limita la: spoturi video, infografice, bannere, postări în social media etc.
7. Coordonarea tuturor materialelor cu Keystone Moldova și îmbunătățirea lor conform comentariilor și sugestiilor prezentate.
8. **Perioada de angajare:**

August - octombrie 2022

1. **Livrabile:**

1. Strategia de comunicare pentru a schimba comportamente, atitudini și cunoștințe în domeniul antreprenoriatului social;

2. Planurile de acțiuni pentru implementarea Strategiei de comunicare: 5 planuri pentru campanii regionale și un plan pentru campania națională.

*Documentele elaborate vor fi prezentate în limbile română și rusă*

1. **Cerințe față de candidați**
* Studii superioare în Jurnalism, Comunicare, Relații cu Publicul sau alte domenii relevante;
* Experiență de minim 5 ani în domeniul comunicării, relații cu publicul, campanii mediatice;
* Experiență relevantă de elaborare a strategiilor de comunicare;
* O bună cunoaștere a societății civile din domeniul de referință și o percepție clară a intereselor opiniei

publice;

* Cunoașterea mediului online, instrumentelor de promovare specifice pentru subiecte sociale și diferite grupuri;
* Abilități excelente de comunicare și interacțiune cu diverse grupuri sociale, reprezentanții mass-media, autorități, etc.

*Va constitui un avantaj:*

* Experiență de lucru cu organizații care prestează servicii grupurilor vulnerabile și marginalizate;
* Experiența de lucru în elaborarea strategiilor de comunicare care implică schimbări de percepții și atitudini colective.
1. **Prezentarea dosarului de aplicare**

*La concurs pot aplica atât persoane fizice, cât și persoane juridice.*

Dosarul va conține următoarele:

1. CV-ul consultantului / companiei;
2. Scrisoare de intenție, care va descrie viziunea consultantului cu referire la strategia de comunicare și instrumentele propuse.
3. Oferta financiară pentru 20 de zile lucrătoare, în MDL;

**Atenție**: persoanele fizice vor prezenta oferta financiară BRUT, cu toate taxele incluse. Persoanele juridice vor prezenta oferta financiară la cota TVA 0%

1. Cel puțin 3 referințe la organizațiile pentru care consultantul a dezvoltat Strategii sau planuri de comunicare.

**Modul și termenul de prezentare a dosarului**

Dosarul va fi transmis pe adresa e-mail limalcoci@khs.org, cu mențiunea „Consultant Strategie de Comunicare”, până la data de **15 august 2022** (inclusiv).

Doar persoanele selectate vor fi contactate.

Dosarele incomplete nu vor fi evaluate.

Pentru informații suplimentare, puteți să o contactați pe Lina Malcoci, specialist comunicare, pe adresa de email: limalcoci@khs.org